  Майя Бывальцева 28-тӥ гудырикошконэ Россиын «Кино уй» (Ночь кино) сяме пырем ужрад ортчоз. Удмуртиын со 77 интыын радъяськоз. Со сярысь Калык творчествоя элькун юрт ивортӥз. Таяз арын огъяросси акциез радъясьёс фильмъёсты быръён понна куара сётон ӧз ортчытэ, фильмъёслэсь нимзэс соку ик веразы. Ужрад улсын 2020-тӥ но 2021-тӥ арын прокатын тужгес трос учкисьёсты люкам фильмъёсты возьматозы: «Пальма» (6+), «Огонь» (6+) но «Конёк-горбунок» (6+). Возьматонъёс Удмуртиысь вань каръёсын, озьы ик Алнаш, Балезино, Вавож, Вотка, Глаз, Грак, Дэбес, Дэри, Камбарка, Кизнер, Пичи Пурга, Можга, Сьӧлта, Шаркан, Эгра, Яр ёросъёсын ортчозы. Огъросси ужрад арлы быдэ гудырикошконлэн берпуметӥ кӧснуналаз ортчытӥське. Акци Росси кинолэн нуналэзлы тупатэмын, со 27-тӥ гудырикошконэ пусйиське. Тегъёс: Лулчеберет Ижкар кино Удмуртия  